Diari Oficial de la Generalitat Valenciana


Sumari del DOGV 6135, del 02-11-2009 (2009/12063)

RESOLUCIÓ de 23 d'octubre de 2009, del director general de Relacions amb les Corts i Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni marc de col·laboració entre la Generalitat, a través de la Conselleria d'Immigració i Ciutadania i la Fundació Universitària Sant Pau-CEU (Universitat Cardenal Herrera-CEU, per a la realització d'actuacions tendents a fomentar la integració social dels immigrants.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6135

Data del DOGV
:   02-11-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/12407


Data del document
:   23-10-2009

Organisme emissor
:   Conselleria d'Indústria, Comerç i Innovació

Tipus de document
:   Resolució

Descriptors 

:   * Conselleria Immigració i Ciutadania
    * fundació
    * universitat
    * integració dels migrants
    * cooperació administrativa

RESOLUCIÓ de 23 d'octubre de 2009, del director general de Relacions amb les Corts i Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni marc de col·laboració entre la Generalitat, a través de la Conselleria d'Immigració i Ciutadania i la Fundació Universitària Sant Pau-CEU (Universitat Cardenal Herrera-CEU, per a la realització d'actuacions tendents a fomentar la integració social dels immigrants.   
 [2009/12651]  
La Generalitat, a través de la Conselleria d'Immigració i Ciutadania, i la Fundació Universitària Sant Pau-CEU (Universitat Cardenal Herrera-CEU) han subscrit, després de la tramitació prèvia reglamentària, el 6 d'octubre de 2009, un conveni marc de col·laboració per a la realització d'actuacions tendents a fomentar la integració social dels immigrants.   
En compliment del que establix l'article 3.4 del Decret 20/1993, de 8 de febrer, del Consell, cal publicar en el Diari Oficial de la Comunitat Valenciana l'esmentat conveni, que ha quedat en el Registre de Convenis de la Generalitat amb el número 2035/2009, i que figura com a annex d'esta resolució.  
València, 23 d'octubre de de 2009.- El director general de Relacions amb Les Corts i Secretariat del Consell: Ángel Mompó Romero.  
Conveni marc de col·laboració entre la Generalitat, a través de la Conselleria d'Immigració i Ciutadania i la Fundació Universitària Sant Pau-CEU (Universitat Cardenal Herrera-CEU), per a la realització d'actuacions tendents a fomentar la integració social dels immigrants.  
València, 6 d'octubre de 2009  
Reunits  
D'una part, el conseller d'Immigració i Ciutadania de la Generalitat Valenciana, Rafael Blasco Castany, nomenat per Decret 8/2007, de 28 de juny, del president de la Generalitat.  
I d'una altra, la Fundació Universitària Sant Pau-CEU (Universitat Cardenal Herrera-CEU), amb domicili social al carrer d'Isaac Peral, 58 de Madrid, CIF H36052035 i en nom seu i representació, José Alberto Parejo Gámir, com a rector.   
Les dues parts es reconeixen mútuament plena capacitat per a obligar-se a través del present instrument i  
Exposen  
I. La Generalitat, d'acord amb el que establixen els articles 1.3, 9.4, 49 i 62.3 de la Llei Orgànica 1/2006, de 10 d'abril, de reforma de Llei Orgànica 5/1982, d'1 de juliol, d'Estatut d'Autonomia de la Comunitat Valenciana, té competència exclusiva en matèria d'assistència social, fundacions i associacions de caràcter beneficoassistencial, així com la protecció i ajuda d'immigrants. Així mateix, té per objectiu el foment de la participació ciutadana en els assumptes públics i de la cooperació al desenrotllament amb els països menys desenrotllats.  
II. La Conselleria d'Immigració i Ciutadania, d'acord amb el que establix el Decret 12/2009, de 27 d'agost, del president de la Generalitat, pel qual es determinen les conselleries en què s'organitza l'administració de la Generalitat, té assignades les competències en matèria d'immigració, participació ciutadana i cooperació al desenrotllament, sent el màxim òrgan encarregat de la direcció i execució de la política del Consell en estes matèries, d'acord amb el que establix el Decret 101/2007, de 13 de juliol, del Consell, pel qual s'aprova el Reglament Orgànic i Funcional de la Conselleria d'Immigració i Ciutadania.  
III. Que la Fundació Universitària Sant Pau-CEU (Universitat Cardenal Herrera-CEU), és una institució que gaudix de personalitat jurídica i patrimoni propis i té consideració d'Administració vinculada a la Comunitat Valenciana, en l'àmbit de la qual porta a terme les seues funcions i competències que expressament li atribuïx l'ordenament jurídic, i gaudix dels drets que d'este es deriven, particularment els propis de la seua autonomia en la prestació del servici públic de l'educació superior mitjançant la investigació, la docència i l'estudi.   
IV. Que l'oportunitat i conveniència de subscriure el present Conveni es fonamenta en la necessitat de recolzar la participació de la Fundació Universitària Sant Pau-CEU (Universitat Cardenal Herrera-CEU), en les actuacions d'interés social que afavorisquen la integració de la població immigrant i la participació ciutadana en els assumptes públics en l'àmbit de la Comunitat Valenciana així com la cooperació al desenrotllament amb els països menys desenrotllats.   
Per tot el que s'ha exposat, les dos parts acorden subscriure este conveni segons les següents  
Clàusules  
Primera. Objecte del conveni marc  
L'objecte del present Conveni és establir el marc de col·laboració entre la Conselleria d'Immigració i Ciutadania i la Fundació Universitària Sant Pau-CEU (Universitat Cardenal Herrera-CEU) per a la realització d'actuacions tendents a fomentar la integració social dels immigrants, amb la finalitat d'augmentar la sensibilització social davant d'este col·lectiu; fomentar la participació ciutadana, tant a nivell individual com per mitjà d'entitats socials; i col·laborar en l'àmbit de la cooperació al desenrotllament.  
Segona. Àmbit d'aplicació del conveni marc  
Els àmbits de col·laboració entre la Conselleria d'Immigració i Ciutadania i la Fundació Universitària Sant Pau-CEU (Universitat Cardenal Herrera-CEU), que es portaran a terme i concretaran posteriorment, són, entre d'altres, els següents:  
1. Implementació del Programa Voluntari de comprensió de la societat valenciana "Escola d'Acollida" impulsat per la Conselleria d'Immigració i Ciutadania a través de la Llei 15/2008 de 5 de desembre, de la Generalitat, d'Integració de les Persones Immigrants a la Comunitat Valenciana, elaboració del material d'este programa i promoció entre el seu personal docent i alumnes de postgrau d'accions de voluntariat consistent a donar a conéixer el contingut del programa.  
2. Foment de la participació ciutadana com a mecanisme d'integració i d'enfortiment democràtic de la societat valenciana.  
3. Col·laboració en el marc de la cooperació al desenrotllament i codesenrotllament, impulsant projectes conjunts de cooperació.  
Tercera. Desplegament del conveni marc  
La Conselleria d'Immigració i Ciutadania podrà contribuir al finançament d'aquelles activitats de la Fundació Universitària Sant Pau-CEU (Universitat Cardenal Herrera-CEU), dirigides a la realització de les actuacions assenyalades en la clàusula anterior, d'acord amb les seues disponibilitats pressupostàries.   
La col·laboració financera de la Generalitat, a través de la Conselleria d'Immigració i Ciutadania, s'instrumentarà, si és el cas, mitjançant convenis específics o resolucions nominatives del conseller d'Immigració i Ciutadania, en les quals s'especificaran i concretaran les aportacions financeres i les obligacions que per a la Fundació Universitària Sant Pau-CEU (Universitat Cardenal Herrera-CEU) es deriven per la percepció de fons públics, d'acord amb la normativa reguladora de les subvencions públiques.   
Quarta. Programes, projectes i accions  
La Fundació Universitària Sant Pau-CEU (Universitat Cardenal Herrera-CEU) en la participació dels programes, projectes i accions d'integració social de les persones immigrants en els quals intervinga, portarà a terme les seues actuacions assumint principis, objectius i obligacions que es deriven de la normativa aplicable a la matèria.  
Cinquena. Inclusió de la imatge gràfica  
En tots els elements que donen publicitat o difonguen, per qualsevol mitjà, les activitats que es realitzen en el marc d'este conveni, s'inserirà la imatge gràfica de cada una de les parts.   
Sisena. Coordinació  
La Fundació Universitària Sant Pau-CEU (Universitat Cardenal Herrera-CEU), conseqüent amb les polítiques que comporta la dinàmica de gestió per a possibilitar la inserció social de la població immigrant, desenrotllarà les actuacions descrites en el present instrument jurídic en coordinació amb la Conselleria d'Immigració i Ciutadania.  
Setena. Comissió mixta de seguiment  
S'establix una Comissió Mixta de seguiment del present instrument, amb la finalitat de determinar el contingut dels projectes que s'han d'abordar en l'exercici corresponent. Esta comissió estarà integrada per un representant de la Conselleria d'Immigració i Ciutadania i un representant de la Fundació Universitària Sant Pau-CEU (Universitat Cardenal Herrera-CEU), que es reuniran, almenys, dos vegades a l'any.  
Huitena. Efectivitat i vigència del conveni marc  
La vigència del present conveni serà de quatre anys, que es computaran a partir de la data de la seua firma, i serà prorrogable posteriorment de forma anual.  
I en prova de conformitat, les dos parts subscriuen el present conveni marc, en triple versió exemplar, i a un sol efecte en el lloc i data abans indicats.  
El conseller d'Immigració i Ciutadania  
Rafael Blasco Castany   
El representant legal de la Fundació Universitària Sant Pau-CEU (Universitat Cardenal Herrera-CEU)  
José Alberto Parejo Gámir